Οι σχέσεις Πάνου Καμμένου και Φώτη Κουβέλη σύμφωνα με όσα είναι γνωστά δεν ήταν ποτέ θερμές. Απλά συνυπήρχαν στο υπουργείο Άμυνας.

Ο Πάνος Καμμένος σαν αποχαιρετιστήριο δώρο για τον νυν υπουργό Ναυτιλίας, φρόντισε να του χαρίσει ένα καλάσνικοφ.

(EUROKINISSI)

Ο Φώτης Κουβέλης δεν διακρίνεται για την αγάπη του για τα όπλα, κάτι που φαίνεται και από το αμήχανο βλέμμα του όταν παρέλαβε το δώρο του υπουργού Άμυνας.

Οι χρήστες των sosial media παρατήρησαν και σχολίασαν εξάλλου και την ευχή που έδωσε ο Πάνος Καμμένος στον πρώην αναπληρωτή του. Ενώ ο Φ.Κουβέλης ορκίστηκε με πολιτικό όρκο, ο Πάνος Καμμένος φρόντισε να του ευχηθεί καλή επιτυχία στο νέο του θαλασσινό πόστο, το υπουργείο Ναυτιλίας, με την επίκληση του Αγίου Νικολάου.

«Με την βοήθεια του Αγίου Νικολάου, σας εύχομαι καλή επιτυχία στο έργο σας», είπε ο υπουργός Άμυνας.